1 Samuel 18 ABA - Nadat Dawid klaar gepraat het met - Bible Search
Jonatan en Dawid maak 'n ooreenkoms
1Nadat Dawid klaar gepraat het met Saul, het Jonatan baie van Dawid begin hou. Hy was lief vir Dawid, so lief soos hy vir homself was. 2Saul het gesê Dawid moet altyd by hom bly, hy moenie weer teruggaan na sy pa se huis nie. 3Jonatan en Dawid het 'n *ooreenkoms gemaak, want Jonatan was baie lief vir Dawid, so lief soos hy vir homself was. 4Jonatan het sy *bo-kleed en sy ander klere uitgetrek en hy het dit vir Dawid gegee, en ook sy swaard en sy pyl en boog en sy belt. 5Dawid het oral gegaan waar Saul hom gestuur het, en dit het goed gegaan met hom. Saul het hom gekies om die hoof te wees oor die manne wat moes oorlog maak, en die manne en ook Saul se *amptenare was bly daaroor.
6Nadat Dawid die Filistyn oorwin het, het Saul en sy manne teruggekom, en toe het daar iets gebeur. Die vroue het uit al die stede van Israel na koning Saul toe gekom. Hulle het gesing en gedans en musiek gemaak met *tamboeryne en *driehoeke. Hulle was vrolik, 7hulle het gelag en gesing en hulle het gesê:
9Daarom het Saul van daardie dag goed gekyk of Dawid iets verkeerd doen. 10Die volgende oggend het 'n *bose gees in Saul gekom. Saul het soos 'n *profeet gepraat, en Dawid het musiek gemaak soos hy voorheen gedoen het. Saul se spies was in sy hand, 11en hy het die spies na Dawid gegooi, hy wou vir Dawid teen die muur vassteek met die spies. Hy het die spies twee maal gegooi, maar elke maal het Dawid weggespring. 12Saul het bang geword vir Dawid, want die Here was by Dawid en Hy was nie meer by Saul nie. 13Saul het vir Dawid weggestuur van hom. Hy het vir Dawid 'n *offisier oor 1 000 manne gemaak, en Dawid het die manne gelei. Dit het oral goed gegaan met Dawid. 14Die Here was by hom. 15Saul het gesien dat dit baie goed gaan met Dawid, en hy het bang geword vir Dawid. 16Al die manne van *Israel en *Juda het lief geword vir Dawid, want hy het hulle gelei.
17Saul het vir Dawid gesê: "Hier is my oudste dogter Merab. Ek gee haar vir jou om jou vrou te wees. Maar ek wil hê jy moet 'n dapper man wees en jy moet die oorloë van die Here veg."
Saul het toe 'n tweede maal vir Dawid gesê Dawid kan sy skoonseun word. 22Saul het vir sy *amptenare gesê hulle moet privaat met Dawid praat en hulle moet vir hom sê: "Luister, die koning hou van jou, en al sy amptenare is lief vir jou. Jy moet nou die koning se skoonseun word."
23Toe Saul se amptenare dit vir Dawid sê, het Dawid gesê: "Ek is 'n arm man, ek is nie belangrik nie. Dink julle iemand soos ek kan die koning se skoonseun word?"
24Saul se amptenare het vir Saul vertel wat Dawid gesê het, 25en Saul het gesê hulle moet vir Dawid sê: "Die koning wil net een *bruidsprys hê, hy wil 100 *voorhuide van Filistyne hê, want hy wil sy vyande straf."